Source: https://oulunarkkitehtikilta.net/kiltatalo/vuokraa/
Timestamp: 2020-07-09 16:37:04+00:00

Document:
Vuokraa kiltatalo - Oulun Arkkitehtikilta
Varaustiedustelulomake
Koko kiltataloVain juhlakerrosVain saunatilat
Tilaisuuden luonne
JuhlatValmistujaisjuhlatSyntymäpäivätHäätSaunailtaPikkujoulutTapahtumaKokousKoulutilaisuusInfotilaisuus
Muut kentät ovat vaadittuja tietoja paitsi yritys-kenttä. Mainitse mahdollisista huomioitavista seikoista "lisätietoja" kenttään. Tilaisuuden luonnetietoa käytetään vain kiltatalon käyttöasteen yleisten käyttötarkoitusten tilastoimiseen.
Tietojasi käsitellään luottamuksellisesti. Tietojen käsittelystä vastaa killan vouti.
Olen hyväksynyt ja ymmärtänyt kiltatalon vuokrausehdot. Lisäksi käyttämällä tätä lomaketta hyväksyn tietojeni tallentamisen Oulun Arkkitehtikillalle. TIETOSUOJASELOSTE
Kiltatalon alustava vuokraustilanne
VARATTU 3.7.2020
VARATTU 4.7.2020
VARATTU 7.7.2020
VARATTU 10.7.2020 - 12.7.2020 @
VARATTU 14.7.2020
VARATTU 18.7.2020
VARATTU 21.7.2020
VARATTU 24.7.2020 - 26.7.2020 @
VARATTU 28.7.2020
Kuinka vuokraat kiltiksen!
Oulun Arkkitehtikillan kiltatalo on opiskelijoiden ylläpitämä puolijulkinen tila, jota vuokraamme yksityiseen käyttöön. Kiltatalon vuokrausasioista vastaavat killan voudit, joihin voi ottaa yhteyttä puhelimitse tai sähköpostilla. Kiltataloa on mahdollista päästä katsomaan etukäteen, mikäli niin haluaa.
Kiltatalon varauksen vahvistamiseksi lähetämme varausmaksulaskun (50 euroa), joka on ennakkomaksua lopullisesta vuokrasta. Yhden kerroksen vuokra on 400 euroa ja kahden kerroksen 500 euroa. Sesonkihinnat (yksi kerros 500 euroa ja kaksi kerrosta 600 euroa) ovat voimassa perjantaisin ja lauantaisin sekä koko kesä-, heinä-, marras- ja joulukuun ajan. Vuokraan kuuluu tilojen perussiivous. Loppulasku ja avaimet luovutetaan sopimuksen allekirjoituksen yhteydessä, jonka ajankohdasta sovitaan noin viikko ennen vuokrausta. Kiltatalon avain palautetaan seuraavana päivänä kiltatalon omaan postilaatikkoon.
Kiltatalon vuokra-aika on klo 12-24. Kiltatalolle jääneet tavarat tulee noutaa seuraavana päivänä klo 9 mennessä.
normaalivuokrat: yksi kerros 400 € ja kaksi kerrosta 500 €.
sesonkivuokrat: yksi kerros 500 € ja kaksi kerrosta 600 €.
sesonkipäivät ovat perjantai ja lauantai.
sekä kesä-, heinä-, marras- ja joulukuu kokonaisuudessaan.
puhelimitse » 040 566 7207 (klo 15 eteenpäin)
sähköposti » vouti@oulunarkkitehtikilta.net
Täydet vuokrausehdot
Vuokrausehdot: §1 | §2 | §3 | §4 | §5 | §6 | §7 | §8 | §9 | §10
§1 Vuokrattavat tilat
ALAKERTA: käsittää löyly, pesu ja takkahuoneen, wc:n, eteisen sekä keittiön.
KESKIKERROS: käsittää salin ja kaksi kamaria, wc:n, eteisen sekä keittiön.
YLÄKERROKSEEN VUOKRALAISILTA PÄÄSY KIELLETTY.
Tilat vuokrataan siinä kunnossa, kuin ne vuokrasopimuksen tekohetkellä ovat.
§2 Vuokrahinnat sisältävät tilojen perussiivouksen
Vuokralainen on vastuussa, ettei roskia ole ympäri sisä- ja ulkotiloja. Mikäli tilat ovat vuokrauksen jäljiltä normaalia likaisemmassa kunnossa (esim. rikotut pullot, ulkokengillä liikuttu sisällä, erilaiset tahrat seinillä, lattialla jne.), on vuokralainen velvollinen korvaamaan toisen siivoojan hälyttämisestä ja/tai ylimääräisestä siivouksesta aiheutuneet kulut (lisäsiivousmaksu on 50€).
§3 Vuokraaja (vastuuhenkilö) on vastuussa tiloista vuokra-ajan.
Mikäli vuokra aikana aiheutuu vahinkoja kiinteistölle, sen irtaimistolle tai ympäristölle, on vuokralainen velvollinen korvaamaan kaikki vahingoista aiheutuneet kulut. Rikkoutuneen tai vahingoittuneen omaisuuden korjauksen tai korvaamisen hinta peritään laskulla. Vuokraaja on velvollinen ilmoittamaan vuokranantajalle vahingoista viivytyksettä, muutoin lasku siirtyy hänelle. Pikisaaren asukasyhdistyksen jäsenillä ja killan siivoojilla on oikeus ilmoittaa vahingoista ja vuokraehtojen laiminlyönnistä vuokranantajalle.
SISÄTILOISSA EI SAA TUPAKOIDA. Ulkona tupakoidessa tupakantumpit tulee heittää tuhkakuppiin.
ULKOKENGÄT ON JÄTETTÄVÄ ETEISEEN lattioiden kulumisen ja ylenmääräisen likaantumisen estämiseksi.
KALUSTEITA EI SAA VIEDÄ ULOS EIKÄ SIIRTÄÄ KERROKSESTA TOISEEN. Siirrettäessä kalusteita huoneesta toiseen, tulee ne siirtää takaisin omille paikoilleen.
VUOKRAAJAN TULEE HUOLEHTIA TILOJEN HUOLELLISESTA LUKITSEMISESTA (ovet, ikkunat yms.) käytön päätyttyä.
KYNTTILÖIDEN JA ULKOTULIEN POLTTAMINEN ON KIELLETTY
PALJUN KÄYTTÖ KIELLETTY
SEINILLE TAI MUILLE PINNOILLE EI SAA TEIPATA MITÄÄN
KÄYTTÄESSÄSI SAUNATILOJA HUOLEHDI, ETTÄ KIUAS ON SAMMUTETTU LÄHTIESSÄSI
§4 Vuokraajan on noudatettava järjestyslakia
joka kieltää yleisen järjestyksen häiritsemisen metelöimällä ja muulla vastaavalla tavalla (§3). Mahdollisista musiikintoistolaitteista, joista on ilmoitettava varausta tehdessä, ei saa aiheutua häiriötä. Vuokraajan on otettava huomioon talon historiallinen ympäristö ja sijoittuminen asuttuun pihapiiriin. Naapurustoon laskeutuu hiljaisuus klo 22.00. Järjestyshäiriöitä (poliisin puuttuminen asiaan) ei suvaita.
§5 OULUN ARKKITEHTIKILTA RY EI OLE VASTUUSSA VUOKRA AIKANA KILTATALOSSA TAPAHTUNEISTA HENKILÖVAHINGOISTA.
§6 Pysäköinti
Autojen pysäköinti on mahdollista esimerkiksi Raatin yleiselle pysäköintialueelle sekä Torinrantaan kiltatalon edustalta puuttuvien pysäköintipaikkojen vuoksi.
§7 Vuokran maksu
TILOJEN VUOKRA MAKSETAAN OULUN ARKKITEHTIKILTA RY:N TILILLE Säästöpankki FI40 4600 0011 0137 66. Eräpäivä on 2 viikkoa vuokrausajankohdasta.
§8 Avain
AVAIN luovutetaan vuokraajalle vuokrasopimuksen kirjoituksen yhteydessä. Vuokraaja palauttaa avaimen Kiltatalon aidassa sijaitsevaan postilaatikkoon (Pursitie 8) viimeistään vuokra-ajankohdasta seuraavana päivänä. Jos avaimen palautuksesta joudutaan muistuttamaan enemmän kuin kahdesti, veloitamme siitä 50€/kerta. Yli kuukauden palauttamatta ollut avain tulkitaan hävinneeksi. Hävinneestä avaimesta veloitetaan lukkojen uudelleen sarjoittamisen kustannukset.
§9 Vuokra-aika
VUOKRA AIKA alkaa vuokrapäivänä kello 12.00 ja päättyy kello 00.00. Kiltatalolle mahdollisesti jätetyt/jääneet tavarat tulee noutaa EHDOTTOMASTI kello 9.00 mennessä seuraavana päivänä. Mahdollinen vuokra-ajan aikaistaminen maksaa 40€/tunti.
§10 Varauksen peruminen
VARAUKSEN PERUMINEN varausmaksun maksamisen jälkeen: vuokralainen on oikeutettu varausmaksun palautukseen, mikäli hän peruuttaa varauksen viimeistään 21 vuorokautta ennen vuokra-ajankohtaa. Kilta voi peruuttaa varauksen pakottavasta syystä viimeistään kuukautta ennen vuokra-ajankohtaa, jolloin varausmaksu palautetaan. Mahdollisen hyvityksen tarvetta tarkastellaan tapauskohtaisesti, kuitenkin niin että korvattava summa on enimmillään sama kuin vuokrauksesta muutoin vuokralaisen maksettavaksi erääntyvä summa. Luonnonkatastrofista, tulipalosta tai muusta killasta riippumattomasta syystä johtuvaa peruutusta ei tarkastella näiden ehtojen mukaan.

References: §1
 §2
 §3
 §4
 §5
 §6
 §7
 §8
 §9
 §10

§1

§2

§3

§4

§5

§6

§7

§8

§9

§10